CELEX: 62011CA0157
Language: hu
Date: 2012-03-15 00:00:00
Title: C-157/11. sz. ügy: A Bíróság (hatodik tanács) 2012. március 15-i ítélete (a Tribunale di Napoli (Olaszország) előzetes döntéshozatal iránti kérelme) — Giuseppe Sibilio kontra Comune di Afragola (Szociális politika — Az ESZSZ, az UNICE és a CEEP által a határozott ideig tartó munkaviszonyról kötött keretmegállapodás — 1999/70/EK irányelv — 2. szakasz — A „tagállamokban hatályban lévő jogszabályok, kollektív szerződés vagy kialakult gyakorlat szerinti munkaszerződés vagy munkaviszony” fogalma — A keretmegállapodás hatálya — 4. szakasz 1. pont — A hátrányos megkülönböztetés tilalma — A közigazgatásban „közhasznú” munkát végző személyek — Munkaviszony fennállását kizáró nemzeti szabályozás — Olyan nemzeti szabályozás, amely különbséget tesz a közhasznú munkát végző munkavállalóknak fizetett ellátás és az ugyanazon közigazgatási szervek által határozott vagy határozatlan időre foglalkoztatott, ugyanazon tevékenységet végző munkavállalók fizetése között)

5.5.2012   
            
            
               HU
            
            
               Az Európai Unió Hivatalos Lapja
            
            
               C 133/10
            
         A Bíróság (hatodik tanács) 2012. március 15-i ítélete (a Tribunale di Napoli (Olaszország) előzetes döntéshozatal iránti kérelme) — Giuseppe Sibilio kontra Comune di Afragola
   (C-157/11. sz. ügy) (1)
   
   (Szociális politika - Az ESZSZ, az UNICE és a CEEP által a határozott ideig tartó munkaviszonyról kötött keretmegállapodás - 1999/70/EK irányelv - 2. szakasz - A „tagállamokban hatályban lévő jogszabályok, kollektív szerződés vagy kialakult gyakorlat szerinti munkaszerződés vagy munkaviszony” fogalma - A keretmegállapodás hatálya - 4. szakasz 1. pont - A hátrányos megkülönböztetés tilalma - A közigazgatásban „közhasznú” munkát végző személyek - Munkaviszony fennállását kizáró nemzeti szabályozás - Olyan nemzeti szabályozás, amely különbséget tesz a közhasznú munkát végző munkavállalóknak fizetett ellátás és az ugyanazon közigazgatási szervek által határozott vagy határozatlan időre foglalkoztatott, ugyanazon tevékenységet végző munkavállalók fizetése között)
   2012/C 133/17
   Az eljárás nyelve: olasz
   
      A kérdést előterjesztő bíróság
   
   Tribunale di Napoli
   
      Az alapeljárás felei
   
   
      Felperes: Giuseppe Sibilio
   
      Alperes: Comune di Afragola
   
      Tárgy
   
   Előzetes döntéshozatal iránti kérelem — Tribunale di Napoli — Az ESZSZ, az UNICE és a CEEP által a határozott ideig tartó munkaviszonyról kötött keretmegállapodásról szóló, 1999. június 28-i 1999/70/EK tanácsi irányelv (HL L 175., 43. o.) melléklete 2., 3., 4. és 5. szakaszainak értelmezése — A hátrányos megkülönböztetés tilalma — Mobilitási jegyzékbe illetve munkanélküliek nyilvántartásába felvett olyan munkanélküli személyek, akiket a közigazgatási szervek társadalmi vagy közhasznú munkára alkalmaznak, határozott időre (ún. társadalmi/közhasznú munkát végző munkavállalók) — Olyan nemzeti szabályozás, amely eltérő bánásmódot ír elő a társadalmi/közhasznú munkát végző személyek javadalmazása és az ugyanezen közigazgatási szerveknél ugyanazon feladatokat ellátó, határozatlan időre foglalkoztatott személyek javadalmazása között
   
      Rendelkező rész
   
   Az ESZSZ, az UNICE és a CEEP által a határozott ideig tartó munkaviszonyról kötött keretmegállapodásról szóló, 1999. június 28-i 1999/70/EK tanácsi irányelv mellékletében szereplő, a határozott ideig tartó munkaviszonyról szóló, 1999. március 18-án kötött keretmegállapodás 2. szakaszát úgy kell értelmezni, hogy azzal nem összeegyeztethetetlen az alapügyben szereplőhöz hasonló nemzeti szabályozás, amely előírja, hogy a társadalmi munkát végző munkavállalók és az őket alkalmazó közigazgatási szervek közötti viszony nem tartozik e keretmegállapodás hatálya alá, ha — amely feltétel fennállásának megvizsgálása a nemzeti bíróság feladata — e munkavállalók nem állnak a hatályban lévő jogszabályok, kollektív szerződés vagy kialakult gyakorlat szerinti munkaviszonyban vagy a tagállamok és/vagy a szociális partnerek éltek az említett szakasz (2) bekezdésében számukra biztosított lehetőséggel.
   
      (1)  HL C 173., 2011.6.11.